# ܡܲܘܕܥܵܢܘܼܬܵܐ ܒܘܼܬ ܛܲܟ݂ܣܵܐ ܕܡܕܲܒܪܵܢܘܼܬܵܐ ܕܙܲܒܛܲܢܬܵܐ ܘܕܠܚܘܿܕܵܝܘܼܬܵܐ ܩܵܐ ܐܲܒ݂ܵܗܹ̈ܐ\ܡܲܣܸܡܵܢܹ̈ܐ ܕܒܵܠܵܐ

ܡܲܘܕܥܵܢܘܼܬܵܐ ܕܒܹܐܬܵܝܵܐ ܝܠܵܗ̇ ܒܘܼܬ ܙܲܒܛܲܢܬܵܐ ܦܲܓ݂ܪܵܢܵܝܬܵܐ ܘܠܚܘܿܕܵܝܘܼܬܵܐ ܝܼܠܵܗ̇ ܩܵܐ ܐܲܒ݂ܵܗܹ̈ܐ\ܡܲܣܸܡܵܢܹ̈ܐ ܕܒܵܠܵܐ ܕܐܸܣܟܘܿܠܵܝܹ̈ܐ ܕܟܹܐ ܩܵܪܝܼ ܓܵܘ ܡܲܕܪܲܫܝܵܬܹ̈ܐ ܕܫܘܼܠܛܵܢܵܐ ܕܒ݂ܝܼܟܬܘܿܪܝܵܐ.

## ܚܙܵܝܬܵܐ ܟܠܵܢܵܝܬܵܐ

* ܟܠܲܝܗܝ ܐܸܣܟܘܿܠܵܝܹ̈ܐ ܐܝܼܬܠܗܘܿܢ ܙܸܕܩܵܐ (ܗܲܩܘܼܬܵܐ) ܕܗܵܘܝܼ ܒܫܲܝܢܵܐ ܟܲܕ ܓܵܘ ܡܲܕܪܲܫܬܵܐ ܝܢܵܐ.
* ܙܸܕܩܹ̈ܐ ܕܐܸܣܟܘܿܠܵܝܹ̈ܐ ܦܝܼܫܹܐ ܝܢܵܐ ܢܛܝܼܪܹܐ ܒܝܲܕ ܩܵܢܘܿܢܹ̈ܐ ܘܛܲܟ݂ܣܹ̈ܐ ܕܡܕܲܒܪܵܢܘܼܬܵܐ.
* ܦܵܠܵܚܹ̈ܐ ܕܡܲܕܪܲܫܬܵܐ ܐܝܼܬܠܗ݉ܘܿܢ ܘܵܠܝܼܬܵܐ ܕܡܲܣܲܡܬܵܐ ܕܒܵܠܵܐ ܠܐܸܣܟܘܿܠܵܝܹ̈ܐ.
* ܦܵܠܵܚܹ̈ܐ ܕܡܲܕܪܲܫܬܵܐ ܐܝܼܬܠܗܘܿܢ ܙܸܕܩܵܐ (ܗܲܩܘܼܬܵܐ) ܕܦܵܠܚܝܼ ܓܵܘ ܡܲܚܕܘܼܖܹ̈ܐ ܫܲܝܢܵܝܹ̈ܐ (ܣܵܠܵܡܲܬ).
* ܩܵܢܘܿܢܵܐ ܒܸܝܵܗܒ݂ܵܐ ܝܠܹܗ ܦܣܵܣܵܐ ܩܵܐ ܦܵܠܵܚܹ̈ܐ ܕܡܲܕܪܲܫܬܵܐ ܕܡܲܟܠܝܼ ܩܵܐ ܚܲܕ ܐܸܣܟܘܿܠܵܝܵܐ ܡܸܢ ܠܸܥܒ݂ܵܕܵܐ ܡܸܢܕܝܼܵܢܹ̈ܐ ܕܩܹܘܲܢܕܹܢܘܿܣܵܝܹ̈ܐ ܝܢܵܐ.
* ܦܘܼܪ̈ܫܘܼܢܝܹܐ ܓܵܘ ܩܵܢܘܿܢܹ̈ܐ ܘܛܲܟ݂ܣܹ̈ܐ ܕܡܕܲܒܪܵܢܘܼܬܵܐ ܡܵܨܝܼ ܕܚܲܕܟܡܵܐ ܓܵܗܹ̈ܐ ܝܵܗܒܼܝܼ ܡܲܥܢܵܝ ܕܡܲܕܪܲܫܝܵܬܹ̈ܐ ܠܹܐ ܡܵܨܝܼ ܕܥܵܒ݂ܕܝܼ ܗܲܪ ܐܵܢܝܼ ܡܸܢܕܝܼܵܢܹ̈ܐ ܕܒܲܝܬܘܼܝܵܬܹ̈ܐ ܡܵܨܝܼ ܕܥܵܒ݂ܕܝܼܠܗܘܿܢ ܓܵܘ ܒܲܝܬܵܐ.

## ܡܸܠܟܵܐ (ܢܲܨܝܼܗܲܬ)

## ܡܘܿܕܝܼ ܝܢܵܐ ܙܲܒܛܲܢܬܵܐ ܦܲܓ݂ܪܵܢܵܝܬܵܐ ܘܠܚܘܿܕܵܝܘܼܬܵܐ

ܡܦܲܪܢܣܵܢܘܼܬܵܐ ܕܝܘܼܠܦܵܢܵܐ ܘܬܘܼܠܡܵܕܵܐ ܦܲܫܘܼܩܘܿܗ̇ ܝܠܵܗ̇ ܙܲܒܛܲܢܬܵܐ ܦܲܓ݂ܪܵܢܵܝܬܵܐ ܐܲܝܟ݂ ܡܲܦܠܲܚܬܵܐ ܕܚܲܝܠܵܐ ܦܲܓ݂ܪܵܢܵܝܵܐ ܠܡܲܟܠܘܼܝܹܐ ܩܵܐ ܚܲܕ ܐܸܣܟܘܿܠܵܝܵܐ ܡܸܢ ܠܸܓ̰ܘܵܓ̰ܵܐ.

ܐܸܢ ܚܲܕ ܦܵܠܵܚܵܐ ܕܡܲܕܪܲܫܬܵܐ ܕܵܒ݂ܸܩ ܒܚܲܕ ܣܲܗܡܵܐ ܕܦܲܓ݂ܪܵܐ ܕܚܲܕ ܐܸܣܟܘܿܠܵܝܵܐ ܗܵܕܟ݂ܵܐ ܕܐܸܣܟܘܿܠܵܝܵܐ ܠܹܐ ܡܵܨܹܐ ܕܓ̰ܵܘܸܓ̰، ܐܲܝܵܐ ܝܼܠܵܗ̇ ܙܲܒܛܲܢܬܵܐ ܦܲܓ݂ܪܵܢܵܝܬܵܐ. ܐܸܢ ܚܲܕ ܦܵܠܵܚܵܐ ܕܡܲܕܪܲܫܬܵܐ ܕܵܒ݂ܸܩܠܵܗ̇ ܐܘܼܪܚܵܐ ܕܚܲܕ ܐܸܣܟܘܿܠܵܝܵܐ ܩܵܐ ܕܠܵܐ ܓ̰ܵܘܸܓ̰، ܐܝܼܢܵܐ ܐܸܣܟܘܿܠܵܝܵܐ ܡܵܨܹܐ ܕܓ̰ܵܘܸܓ̰ ܘܪܵܚܸܩ ܡܸܢ ܦܵܠܵܚܵܐ ܕܡܲܕܪܲܫܬܵܐ، ܐܲܝܵܐ ܠܵܐ ܝܠܵܗ̇ ܙܲܒܛܲܢܬܵܐ ܦܲܓ݂ܪܵܢܵܝܬܵܐ.

ܡܦܲܪܢܣܵܢܘܼܬܵܐ ܕܝܘܼܠܦܵܢܵܐ ܘܬܘܼܠܡܵܕܵܐ ܦܲܫܘܼܩܘܿܗ̇ ܝܠܵܗ̇ ܠܚܘܿܕܵܝܘܼܬܵܐ ܐܲܝܟ݂ ܚܲܡܵܝܬܵܐ ܕܚܲܕ ܐܸܣܟܘܿܠܵܝܵܐ ܕܦܵܐܸܫ ܠܚܘܿܕܹܗ ܓܵܘ ܚܕܵܐ ܐܘܿܬܵܓ݂ܵܐ ܝܲܢ ܚܕܵܐ ܕܘܼܟܵܐ ܡܸܢ ܐܲܝܟܵܐ ܕܠܲܝܬ ܠܹܗ ܦܣܵܣܵܐ ܕܦܵܠܸܛ. ܐܘܿܬܵܓ݂ܹ̈ܐ ܕܝܼܠܵܢܵܝܹ̈ܐ ܕܠܚܘܿܕܵܝܘܼܬܵܐ ܝܲܢ ܕܘܼܟܵܢܹ̈ܐ ܐ݇ܚܹܪ݇ܢܹ̈ܐ ܓܵܘ ܡܲܕܪܲܫܬܵܐ ܕܦܝܼܫܹܐ ܝܗܘܵܘ ܒܸܢܝܹܐ ܩܵܐ ܠܚܘܿܕܵܝܘܼܬܵܐ، ܝܲܢ ܕܦܝܼܫܹܐ ܝܢܵܐ ܡܘܼܦܠܸܚܹܐ ܩܵܐ ܠܚܘܿܕܵܝܘܼܬܵܐ، ܠܲܝܬ ܦܣܵܣܵܐ ܩܵܐ ܡܲܦܠܲܚܬܲܝܗܝ ܓܵܘ ܡܲܕܪܲܫܝܵܬܹ̈ܐ. ܡܲܕܪܲܫܝܵܬܹ̈ܐ ܓܵܪܲܓ ܕܠܵܐ ܡܲܟܠܝܼ ܩܵܐ ܐܸܣܟܘܿܠܵܝܹ̈ܐ ܡܸܢ ܠܸܫܒ݂ܵܩܲܝܗܝ ܐܵܢܝܼ ܕܘܼܟܵܢܹ̈ܐ ܓܵܘ ܡܲܕܪܲܫܬܵܐ ܕܥܝܵܕܵܐܝܼܬ ܟܹܐ ܦܵܝܫܝܼ ܡܘܼܦܠܸܚܹܐ ܒܝܲܕ ܐܸܣܟܘܿܠܵܝܹ̈ܐ.

ܐܸܢ ܚܲܕ ܡܸܢܝܵܢܵܐ ܕܐܸܣܟܘܿܠܵܝܹ̈ܐ ܦܝܼܫܹܐ ܝܢܵܐ ܫܒ݂ܝܼܩܹܐ ܓܵܘ ܚܕܵܐ ܐܘܿܬܵܓ݂ܵܐ ܝܲܢ ܕܘܼܟܵܐ، ܐܲܝܵܐ ܠܵܐ ܝܠܵܗ̇ ܒܸܫܠܵܡܵܐ ܥܲܡ ܦܘܼܫܵܩܵܐ ܕܠܚܘܿܕܵܝܘܼܬܵܐ. ܦܵܠܲܛܬܵܐ ܕܚܲܕ ܐܸܣܟܘܿܠܵܝܵܐ ܡܓܵܘ ܣܸܕܪܵܐ (ܨܲܦܵܐ) ܕܝܘܼܠܦܵܢܵܐ، ܝܲܢ ܡܲܟܠܲܝܬܹܗ ܡܼܢ ܗܕܵܪܬܵܐ ܠܡܲܕܪܲܫܬܵܐ ܩܵܐ ܚܲܕܟܡܵܐ ܝܵܘܡܵܢܹ̈ܐ، ܝܲܢ ܛܪܵܕܬܵܐ ܕܚܲܕ ܐܸܣܟܘܿܠܵܝܵܐ ܠܵܐ ܝܠܵܗ̇ ܦܝܼܫܬܵܐ ܚܘܼܫܒܸܢܬܵܐ ܐܲܝܟ݂ ܠܚܘܿܕܵܝܘܼܬܵܐ.

## ܡܲܦܠܲܚܬܵܐ ܕܙܲܒܛܲܢܬܵܐ ܦܲܓ݂ܪܵܢܵܝܬܵܐ ܘܠܚܘܿܕܵܝܘܼܬܵܐ ܓܵܘ ܡܲܕܪܲܫܝܵܬܹ̈ܐ

ܦܵܠܵܚܹ̈ܐ ܕܡܲܕܪܲܫܬܵܐ ܐܲܚܟ̰ܝܼ ܐܝܼܬܠܗܘܿܢ ܦܣܵܣܵܐ ܕܡܲܦܠܸܚܝܼ ܙܲܒܛܲܢܬܵܐ ܦܲܓ݂ܪܵܢܵܝܬܵܐ ܘܠܚܘܿܕܵܝܘܼܬܵܐ ܐܝܼܡܲܢ ܕܐܵܢܝܼ ܣܢܝܼܩܹܐ ܝܢܵܐ ܕܢܵܛܪܝܼ ܩܵܐ ܚܲܕ ܦܲܪܨܘܿܦܵܐ ܣܵܒܵܒ ܐܝܼܬ ܡܘܼܡܟܹܢܘܼܬܵܐ ܕܚܲܕ ܐܸܣܟܘܿܠܵܝܵܐ ܚܲܙܕܸܓܠܵܗ̇ ܓܵܢܹܗ ܝܲܢ ܚܲܙܕܸܓ ܩܵܐ ܚܲܕ ܦܲܪܨܘܿܦܵܐ ܐ݇ܚܹܪ݇ܢܵܐ ܘܠܲܝܬ ܚܕܵܐ ܐܘܼܪܚܵܐ ܐ݇ܚܹܪ݇ܬܵܐ ܩܵܐ ܚܵܡܲܝܬܲܝܗܝ ܕܗܵܘܝܼ ܒܫܲܝܢܘܼܬܵܐ. ܗܲܕܟ݂ܵܐ ܐܲܗܘܵܠܹ̈ܐ ܦܝܼܫܹܐ ܝܢܵܐ ܚܘܼܫܒܸܢܹܐ ܥܸܕܵܢܵܬܹ̈ܐ ܕܥܪܝܼܨܘܼܬܵܐ (emergencies).

ܦܵܠܵܚܹ̈ܐ ܕܡܲܕܪܲܫܬܵܐ ܓܵܪܲܓ ܕܟܵܠܝܼ ܡܸܢ ܡܲܦܠܲܚܬܵܐ ܕܙܲܒܛܲܢܬܵܐ ܦܲܓ݂ܪܵܢܵܝܬܵܐ ܘܠܚܘܿܕܵܝܘܼܬܵܐ ܡܸܢ ܒܵܬ݇ܪ ܕܐܲܗܘܵܠ ܩܹܘܲܢܕܹܢܘܿܣܵܝܬܵܐ ܦܪܝܼܩܬܵܐ ܝܠܵܗܿ.

ܐܸܢ ܚܲܕ ܐܸܣܟܘܿܠܵܝܵܐ ܦܝܼܫܵܐ ܝܠܹܗ ܚܘܼܡܝܵܐ ܕܦܵܐܸܫ ܠܚܘܿܕܹܗ، ܒܗܵܝܓܵܗܵܐ ܦܵܠܵܚܹ̈ܐ ܕܡܲܪܲܫܬܵܐ ܓܵܪܲܓ ܕܗܵܘܝܼ ܡܲܪܗܘܼܝܹܐ ܥܲܝܢܵܐ ܥܲܠܹܗ ܒܟܠܵܗ̇ ܕܥܸܕܵܢܵܐ.

ܐܵܦܚܲܕ ܦܲܪܨܘܿܦܵܐ – ܠܵܐ ܐܵܣܝܹ̈ܐ ܘܠܵܐ ܚܲܒܝܼܪܹܐ ܕܚܘܼܠܡܵܢܵܐ ܘܠܵܐ ܐܲܚܬܘܿܢ ܐܲܝܟ݂ ܐܲܒ݂ܵܗܹ̈ܐ\ܡܲܣܸܡܵܢܹ̈ܐ ܕܒܵܠܵܐ ܥܲܠ ܫܲܒ݂ܵܪܵܘܟ݂ܘܿܢ – ܠܹܐ ܡܵܨܹܐ ܕܛܵܠܸܒ ܡܸܢ ܡܲܕܪܲܫܬܵܐ ܕܡܲܦܠܸܚܵܐ ܙܲܒܛܲܢܬܵܐ ܦܲܓ݂ܪܵܢܵܝܬܵܐ ܘܠܚܘܿܕܵܝܘܼܬܵܐ.

ܙܲܒܛܲܢܬܵܐ ܦܲܓ݂ܪܵܢܵܝܬܵܐ ܘܠܚܘܿܕܵܝܘܼܬܵܐ ܓܵܪܲܓ ܕܠܵܐ ܦܵܝܫܝܼ ܚܒ݂ܝܼܫܹܐ ܓܵܘ ܚܘܼܛܵܛܵܐ ܕܣܢܵܕܬܵܐ ܕܕܘܼܒܵܪܸ̈ܐ ܕܐܸܣܟܘܿܠܵܝܵܐ (Behaviour Support Plan) ܝܲܢ ܓܵܘ ܚܘܼܛܵܛܵܐ ܕܫܲܝܢܵܐ (ܣܲܠܵܡܲܬܘܼܬܵܐ) ܕܐܸܣܟܘܿܠܵܝܵܐ (Safety Plan) ܝܲܢ ܓܵܘ ܚܘܼܛܵܛܵܐ ܕܝܘܼܠܦܵܢܵܐ ܦܲܪܨܘܿܦܵܝܵܐ ܕܐܸܣܟܘܿܠܵܝܵܐ (Individual Education Plan) ܝܲܢ ܓܵܘ ܐܲܝܢܝܼ ܐܸܫܛܵܪܵܐ ܐ݇ܚܹܪ݇ܢܵܐ ܕܗܵܘܹܐ ܕܝܼܠܹܗ ܒܘܼܬ ܝܘܼܠܦܵܢܵܐ ܝܲܢ ܫܲܝܢܵܐ ܕܐܸܣܟܘܿܠܵܝܵܐ.

ܐܸܢ ܫܲܒ݂ܪܵܘܟ݂ܘܿܢ ܩܲܒܘܼܠܹܐ ܝܠܹܗ ܣܢܵܕܬܵܐ ܒܐܘܼܪܚܵܐ ܕܐܸܣܟܹܝܡܵܐ ܐܘܼܡܬܵܝܵܐ ܕܥܲܪܵܒ݂ܘܼܬܵܐ ܕܫܲܦܠܘܼܬܵܐ (National Disability Insurance Scheme (NDIS))، ܚܲܕܟܡܵܐ ܥܵܒ݂ܘܿܕܘܼܝܵܬܹ̈ܐ ܡܘܼܦܠܸܚܹܐ ܓܵܘ ܒܲܝܬܵܐ ܒܲܠܟܵܐ ܕܠܲܝܬ ܦܣܵܣܵܐ ܕܦܵܝܫܝܼ ܡܘܼܦܠܸܚܹܐ ܓܵܘ ܡܲܕܪܲܫܬܵܐ ܕܫܲܒ݂ܪܵܘܟ݂ܘܿܢ ܣܵܒܵܒ NDIS ܟܹܐ ܦܵܠܸܚ ܬܚܘܿܬ ܚܲܕܟܡܵܐ ܩܵܢܘܿܢܹ̈ܐ ܕܦܪܝܼܫܹܐ ܝܢܵܐ ܡܸܢ ܩܵܢܘܿܢܹ̈ܐ ܡܘܼܦܠܸܚܹܐ ܓܵܘ ܡܲܕܪܲܫܝܵܬܹ̈ܐ.

ܐܸܢ ܫܲܒ݂ܪܵܘܟ݂ܘܿܢ ܦܝܼܫܵܐ ܝܠܹܗ ܙܘܼܒܛܸܢܵܐ ܦܲܓ݂ܪܵܢܵܐܝܼܬ ܝܲܢ ܦܝܼܫܵܐ ܝܠܹܗ ܚܘܼܡܝܵܐ ܠܚܘܿܕܹܗ ܓܵܘ ܡܲܕܪܲܫܬܵܐ، ܡܲܕܪܲܫܬܵܐ ܒܸܕ:

* ܚܲܬܸܬܵܐ (ܐܲܟܸܕܵܐ) ܕܟܠܚܲܕ ܦܲܪܨܘܿܦܵܐ، ܒܸܚܒ݂ܵܫܵܐ ܫܲܒ݂ܪܵܘܟ݂ܘܿܢ، ܒܫܲܝܢܵܐ ܝܠܹܗ
* ܐܵܡܪܵܐ ܠܵܘܟ݂ܘܿܢ ܡܘܿܕܝܼ ܩܘܼܘܸܡܠܹܗ ܘܩܵܡܘܿܕܝܼ ܙܲܒܛܲܢܬܵܐ ܦܲܓ݂ܪܵܢܵܝܬܵܐ ܝܲܢ ܠܚܘܿܕܵܝܘܼܬܵܐ ܦܝܼܫܠܵܗ̇ ܡܘܼܦܠܸܚܬܵܐ
* ܡܲܕܥܸܝܵܐ ܩܵܐ ܡܦܲܪܢܣܵܢܘܼܬܵܐ ܕܝܘܼܠܦܵܢܵܐ ܘܬܘܼܠܡܵܕܵܐ
* ܓ̰ܲܪܒܵܐ ܡܸܢܕܝܼܵܢܹ̈ܐ ܚܲܕܬܹ̈ܐ ܠܡܲܟܠܘܼܝܘܿܗ̇ ܗܲܕܟ݂ܵܐ ܩܲܘܲܡܬܵܐ ܡܸܢ ܠܩܲܘܘܼܡܹܐ ܚܕܵܐ ܓܵܗܵܐ ܐ݇ܚܹܪ݇ܬܵܐ
* ܗܲܡܙܸܡܵܐ ܥܲܡܵܘܟ݂ܘܿܢ ܒܘܼܬ ܡܸܢܕܝܼܵܢܹ̈ܐ ܐ݇ܚܹܪ݇ܢܹ̈ܐ ܕܐܵܢܝܼ ܒܸܚܫܵܒ݂ܵܐ ܝܢܵܐ ܕܒܲܠܟܵܐ ܗܵܘܝܼ ܗܲܝܸܪܵܢܹܐ ܩܵܐ ܫܲܒ݂ܪܵܘܟ݂ܘܿܢ.

## ܠܸܩܢܵܝܵܐ ܡܲܘܕܥܵܢܘܼܬܵܐ ܙܵܘܕܵܢܬܵܐ

ܐܸܢ ܒܵܥܝܼܬܘܿܢ ܡܲܘܕܥܵܢܘܼܬܵܐ ܙܵܘܕܵܢܬܵܐ ܒܘܼܬ ܚܕܵܐ ܩܲܘܲܡܬܵܐ ܝܲܢ ܒܘܼܬ ܛܲܟ݂ܣܵܐ ܕܡܕܲܒܪܵܢܘܼܬܵܐ ܕܡܦܲܪܢܣܵܢܘܼܬܵܐ ܕܝܘܼܠܦܵܢܵܐ ܘܬܘܼܠܡܵܕܵܐ ܒܘܼܬ ܙܲܒܛܲܢܬܵܐ ܦܲܓ݂ܪܵܢܵܝܬܵܐ ܘܠܚܘܿܕܵܝܘܼܬܵܐ:

* ܗܲܡܙܸܡܘܼܢ ܥܲܡ ܚܲܕ ܦܵܠܵܚܵܐ ܓܵܘ ܡܲܕܪܲܫܬܵܐ ܕܫܲܒ݂ܪܵܘܟ݂ܘܿܢ
* ܩܪܹܝܡܘܼܢ ܠܹܗ *ܛܲܟ݂ܣܵܐ ܕܡܕܲܒܪܵܢܘܼܬܵܐ ܕܙܲܒܛܲܢܬܵܐ ܘܠܚܘܿܕܵܝܘܼܬܵܐ* [Restraint and Seclusion Policy](https://www2.education.vic.gov.au/pal/restraint-seclusion/policy) ܥܲܠ ܫܵܘܦܵܐ ܐܹܠܸܟܬܪ݇ܘܿܢܵܝܵܐ ܕܡܦܲܪܢܣܵܢܘܼܬܵܐ ܕܝܘܼܠܦܵܢܵܐ ܘܬܘܼܠܡܵܕܵܐ.

## ܩܒ݂ܵܠܝܵܬܹ̈ܐ

ܐܸܢ ܒܵܥܝܼܬܘܿܢ ܕܡܲܩܪܸܒ݂ܝܼܬܘܿܢ ܚܕܵܐ ܩܒ݂ܵܠܬܵܐ ܒܘܼܬ ܚܕܵܐ ܩܲܘܲܡܬܵܐ ܕܙܲܒܛܲܢܬܵܐ ܦܲܓ݂ܪܵܢܵܝܬܵܐ ܘܠܚܘܿܕܵܝܘܼܬܵܐ ܓܵܘ ܚܕܵܐ ܡܲܕܪܲܫܬܵܐ، ܫܩܘܿܠܘܼܢ ܠܦܵܣܘܿܥܝܵܬܹ̈ܐ ܕܒܹܐܬܵܝܵܐ ܝܢܵܐ:

1. ܩܲܕ݇ܡܬܵܐ ܗܲܡܙܸܡܘܼܢ ܥܲܡ ܡܲܕܪܲܫܬܵܐ
2. ܐܸܢ ܠܵܐ ܝܬܘܿܢ ܚܸܕܝܹܐ ܒܡܸܢܕܝܼ ܕܦܵܠܵܚܹ̈ܐ ܕܡܲܕܪܲܫܬܵܐ ܒܸܐܡܵܪܵܐ ܝܢܵܐ ܝܲܢ ܒܸܥܒ݂ܵܕܵܐ ܝܢܵܐ، ܡܲܚܒܸܪܘܼܢ ܩܵܐ ܗܵܘ ܡܲܟܬܒ݂ܵܐ ܦܢܝܼܬܵܝܵܐ ܕܡܦܲܪܢܣܵܢܘܼܬܵܐ ܕܝܘܼܠܦܵܢܵܐ ܘܬܘܼܠܡܵܕܵܐ ܕܒܘܼܫ ܩܘܼܪܒܵܐ ܝܠܹܗ ܐܸܠܵܘܟ݂ܘܿܢ
3. ܐܸܢ ܠܗܵܠܵܐ ܠܵܐ ܝܬܘܿܢ ܚܸܕܝܹܐ، ܡܲܚܒܸܪܘܿܢ ܩܵܐ ܡܲܟܬܒ݂ܵܐ ܩܸܢܛܪܘܿܢܵܝܵܐ ܕܡܦܲܪܢܣܵܢܘܼܬܵܐ ܕܝܘܼܠܦܵܢܵܐ ܘܬܘܼܠܡܵܕܵܐ.

ܟܠܵܗ̇ ܐܲܝܵܐ ܡܲܘܕܥܵܢܘܼܬܵܐ ܒܸܕ ܡܲܫܟ݂ܚܝܼܬܘܿܢ ܠܵܗ̇ ܥܲܠ ܐܵܗܵܐ ܫܵܘܦܵܐ ܐܹܠܸܟܪܘܿܢܵܝܵܐ: <https://www.education.vic.gov.au/parents/going-to-school/Pages/school-complaints.aspx>

## ܠܩܲܒܘܼܠܹܐ ܣܢܵܕܬܵܐ ܙܵܘܕܵܢܬܵܐ

## ܚܘܼܛܵܐ ܕܐܵܒ݂ܵܗܵܐ:https://parentline.com.au/ ܝܲܢ ܩܪܹܝܡܘܼܢ ܥܲܠ ܬܹܠܝܼܦ̮ܘܿܢ ܡܸܢܝܵܢܵܐ1300 30 1300

## ܛܲܟ݂ܣܹ̈ܐ ܕܡܕܲܒܪܵܢܘܼܬܵܐ ܝܲܢ ܢܲܨܝܼܗܲܬ ܕܐ݇ܣܝܼܪܹܐ ܝܢܵܐ ܒܫܲܪܒܵܐ

## ܟܝܘܼܠܹ̈ܐ ܕܫܲܝܢܵܐ ܕܫܲܒ݂̈ܪܹܐ (Child Safe Standards)

## https://www.education.vic.gov.au/school/teachers/health/childprotection/Pages/safeenviro.aspx

## ܛܲܟ݂ܣܵܐ ܕܡܕܲܒܪܵܢܘܼܬܵܐ ܕܘܵܠܝܼܬܵܐ ܕܡܲܣܲܡܬܵܐ ܕܒܵܠܵܐ (Duty of Care Policy)

## https://www.education.vic.gov.au/school/principals/spag/safety/Pages/dutyofcare.aspx

## ܙܲܒܛܲܢܬܵܐ ܘܠܚܘܿܕܵܝܘܼܬܵܐ (Restraint and Seclusion)

## https://www2.education.vic.gov.au/pal/restraint-seclusion/policy

## ܐܘܿܬܵܓ݂ܹ̈ܐ ܕܝܼܠܵܢܵܝܹ̈ܐ ܩܵܐ ܐܸܣܟܘܿܠܵܝܹ̈ܐ ܕܣܢܝܼܩܹܐ ܝܢܵܐ ܠܣܢܵܕܬܵܐ ܒܩܢܵܝܬܵܐ ܕܝܘܼܠܦܵܢܵܐ (Sensory Rooms)

## https://www2.education.vic.gov.au/pal/sensory-rooms/policy

## ܫܲܪܥܲܬܹ̈ܐ ܕܐܝܼܬܠܗܘܿܢ ܐܸܣܘܼܪܵܐ ܥܲܡ ܫܲܪܒܵܐ

## ܢܵܡܘܿܣܵܐ ܕܩܝܵܡܵܐ ܕܙܸܕܩܹ̈ܐ ܐ݇ܢܵܫܵܝܹ̈ܐ ܘܡܸܫܬܲܐܠܵܢܘܼܝܵܬܹ̈ܐ ܕܫܹܢ݇ܬܵܐ 2006 (Charter of Human Rights and Responsibilities Act 2006)

## https://www.legislation.vic.gov.au/in-force/acts/charter-human-rights-and-responsibilities-act-2006/014

## ܢܵܡܘܿܣܵܐ ܕܛܵܒ݂ܘܿܬܵܐ ܕܚܲܝܹ̈ܐ ܘܫܲܝܢܘܼܬܵܐ ܕܫܲܒ݂ܪܵܐ ܕܫܹܢ݇ܬܵܐ 2005 (Child Wellbeing and Safety Act 2005)

## https://www.legislation.vic.gov.au/in-force/acts/child-wellbeing-and-safety-act-2005/030

## ܛܲܟ݂ܣܹ̈ܐ ܕܚܘܼܕܵܬܵܐ ܕܝܘܼܠܦܵܢܵܐ ܘܬܘܼܠܡܵܕܵܐ ܕܫܹܢ݇ܬܵܐ 2017 (Vic) ܛܲܟ݂ܣܵܐ 24 (Education and Training Reform Regulations 2017 (Vic) Regulation 24)، ܠܲܝܬ ܦܣܵܣܵܐ ܩܵܐ ܬܲܥܠܲܡܬܵܐ ܦܲܓ݂ܪܵܢܵܝܬܵܐ

## ܛܲܟ݂ܣܹ̈ܐ ܕܚܘܼܕܵܬܵܐ ܕܝܘܼܠܦܵܢܵܐ ܘܬܘܼܠܡܵܕܵܐ ܕܫܹܢ݇ܬܵܐ 2017 (Vic) ܛܲܟ݂ܣܵܐ 25 (Education and Training Reform Regulations 2017 (Vic) Regulation 25)، ܠܲܝܬ ܦܣܵܣܵܐ ܩܵܐ ܬܲܥܠܲܡܬܵܐ ܦܲܓ݂ܪܵܢܵܝܬܵܐ

## https://www.legislation.vic.gov.au/in-force/statutory-rules/education-and-training-reform-regulations-2017/002

## ܓܵܗܵܐ ܐ݇ܚܵܪܵܝܬܵܐ ܐܝܼܡܲܢ ܕܡܸܠܟܵܐ (ܢܲܨܝܼܗܲܬ) ܦܝܼܫܠܹܗ ܚܘܼܕܸܬܵܐ

ܐܝܼܵܪ 2021

## ܓܝܼܓ݂ܠܵܐ

ܩܵܐ ܡܲܕܪܲܫܝܵܬܹ̈ܐ

ܩܵܐ ܡܵܘܬܒ݂ܹ̈ܐ ܕܡܲܕܪܲܫܝܵܬܹ̈ܐ

ܩܵܐ ܟܠܲܝܗܝ ܦܵܠܵܚܹ̈ܐ ܕܡܦܲܪܢܣܵܢܘܼܬܵܐ ܕܝܘܼܠܦܵܢܵܐ ܘܬܘܼܠܡܵܕܵܐ

## ܡܵܢܝܼ ܝܠܹܗ ܡܸܫܬܲܐܠܵܢܵܐ ܠܚܲܬܘܼܬܹܐ (ܠܐܲܟܘܼܕܹܐ) ܩܵܐ ܕܐܵܗܵܐ ܐܸܫܛܵܪܵܐ (ܦ̮ܘܿܪܡ) ܫܲܪܝܼܪܵܐ ܝܠܹܗ؟

ܡܵܠܘܿܟ݂ܵܐ ܪܹܫܵܢܵܐ ܕܣܢܵܕܬܵܐ ܕܕܘܼܒܵܪܹ̈ܐ (Principal Behaviour Support Adviser)

*ܐܝܼܡܵܝܠ:* restraint.seclusion@education.vic.gov.au